Nahikoa da, Curly.
Ez jan pertsianak. Ostiralean jarri nituen, berri-berriak.
Osasuna!
Emakume gaiztoa da.
Zer esango dizut? Arrazoi duzu. Eta arrazoi duenak arrazoi du.
Datorren astean ordainduko dizut gainerakoa.
60 tona hegaluze besterik ez ditugu harrapatu.
Baina albakora eta atuna gehiago ordaintzen dizkigute.
Berdin dio, Curly.
Adibide soil bat zen. Ez zaitut lumatu nahi.
Nolakoa uste duzu naizela?
-Mila esker, Gittes. -Deitu Jake. Eta kontuz gidatu.
Mulwray andrea zain daukazu. Walsh eta Duffy-rekin dago.
Mulwray andrea, hona Gittes jauna.
-Zer moduz? -Gittes jauna.
Zer arazo duzu?
Nire senarra... Beste batekin dabilela uste dut.
-Ez. Benetan? -Baietz uste dut.
Sentitzen dut.
Hitz egin dezakegu kontu honetaz bakarka?
Ez. Hauek nire laguntzaileak dira.
Eta, halako batean, lagundu egin beharko didate.
-Ezin dut dena bakarrik egin. -Ez noski.
Zergatik uste duzu zure senarra beste batekin dabilela?
Emazteak sumatzen du hori.
-Maite duzu zeure senarra? -Jakina.
-Ba, zoaz etxera eta ahaztu dena. -Baina...
Ziur naiz berak ere maiteko zaituela.
Ezagutzen duzu esapide hau: "Ez esnarazi lo dagoen zakurra"?
-Hobe duzu ezer ez jakitea. -Jakin beharra daukat.
Ederki ba.
Zein da zure senarraren izena?
Hollis. Hollis Mulwray.
-Ura eta elektrizitatea? -Ingeniariburua.
Ingeniariburua?
Horrelako ikerketa garesti aterako zaizu.
-Denbora behar izaten da... -Diruak ez dit axola.
Tira, zer edo zer egingo dugu...
Gaur egun, aski da tranbia hartzea...
...25 minutu barru Ozeano Barera iristeko.
Han igerian eta arrantzan egin daiteke, baina ezin da ur hura edan.
Eta ezin da laronjondo-sailik ur horrekin ureztatu.
Ozeanoaren ondo-ondoan bizi gara...
...baina basamortuaren ertzean ere bai.
Los Angeles basamortu bat da.
Gure etxe eta kaleen azpian basamortua daukagu.
Urik gabe, hautsak estaliko gaitu inoiz existitu ez bagina bezala.
Alto Vallejo urtegiak arrisku horretatik salbatuko gaitu.
Nire ustez, 8,5 milioi dolar prezio egokia da...
...gure kaleak basamortutik babesteko.
Bagby alkatea, berriz entzungo diegu sail guztiei.
Lehenik, Ur eta Elektrizitate saila. Mulwray jauna?
500etik gora lagun hil ziren Van der Lip urtegia erori zenean.
Azpiko geruzako eskistoa irazkorra da, Van der Lip urtegikoa bezalakoa.
Ezin dio eutsi horrelako presioari.
Beste urtegi bat nahi duzue, ordea, lokatzetan oinarritua...
...maldatsua, 33 metroko alturakoa, 48 kilometro koadroko eremuan.
Ez dio eutsiko. Nik ez dut eraikiko, horra!
Ez dut hutsegite bera bi aldiz egingo.
Ixo!
Zer arraio ari zarete? Atera itzazu piztia horiek hemendik!
Esadazu nora eraman ardiak!
Ez duzu erantzunik, ezta?
Haranetik ura lapurtzen ari zarete, larreak hondatzen...
...gure ardiak goseak hiltzen!
Nork ordaintzen dizu lan hori, Mulwray jauna?
Horixe jakin nahi dut!
SALBATU GURE HIRIA LOS ANGELES EGARRIZ HILTZEN
-Demontre! Gau osoa pasatu du han. -Bai horixe.
Hiru aldiz joan behar izan dut ordulariak jasotzera.
Atzo hiru urtegitara, bainuetxe batera eta Pig & Whistle-ra joan zen.
Ura du burmuinetan.
Zer ekarri duzu?
Hau?
Sekulako liskarra izan zuten Pig'n Whistle-ren aurrean.
Zer dela eta?
Ez dakit. Auto zarata handia zegoen.
Gauza bakarra entzun nien: "Sagar-bihotza".
-"Sagar-bihotza"? -Bai.
Ene, Walsh! Horretan galdu zenuen egun osoa?
Argazkiak ateratzeko esan zenidan, eta argazkiak atera ditut.
Gauza bat esango dizut.
J.J. Gittes eta kideak.
Lanbide honetan arreta pixka bat behar izaten da.
-Zer dugu, Sophie? -Duffy telefonoan.
-Non zaude, Duff? -Harrapatu dut!
Gure putreak neskatxa polit bat dauka!
-Polikiago. Non zaude? -Glendale and Douglas-en.
Echo Park-en daude, txalupa batean!
Ederki.
Echo Park. Ura berriz ere.
Tira, motel, irribarretxo bat.
Izugarri gustatuko zaizu.
UR ETA ELEKTRIZITATE SAILARI FUSIBLEAK ZARTATU ZAIZKIO
Publizitatearen gehiegiak nazkatu egiten du azkenean.
Zinema-izarra zara, Jake.
-Begira horri, Barn. -Bai. Bero hilgarria!
Ergelen izen-aurpegiak!
-Zer dugu, motel? -Ezer ez.
Demontrezko bizibidea duzu, alajaina!
-Nola ateratzen duzu zuk bizimodua? -Hipoteka sailean, bankuan.
Familia asko bota al dituzu aste honetan kalera?
-Ez dugu prentsan ateratzen. -Nik ere ez.
Zure prentsa-agenteak, bai.
Nor da mozolo hau, Barney? Bezeroa al da?
Nire lana zintzoa da. Etsita dagoen jendeari laguntzen diot!
Ez ditut familiak beren etxetik botatzen, zuek bezala!
Altxa hortik eta goazen kanpora hau eztabaidatzera!
Kontatuko dizut emazteaz nekatu zen...
Ez dakit nola plazaratu den berri hori. Ni konturatzerako, kalean zegoen.
-Lanbide zintzoa dut! -Jakina.
Ba, gizon hura nekatuta zegoen emaztearekin larrua jotzeaz.
Lagunari galdetu, eta hark erantzun: "Egizak txinatarrek bezala".
"Zer egiten dute txinatarrek?" "Larrua pixka bat jo..."
Duffy. Aizu, Walsh!
Sophie, joan apaingelara une batez.
-Baina Gittes jauna... -Sophie...
Bai, Gittes jauna.
-Jake... -Pasadizo bat kontatuko dizut.
Gizon bat nekatu da emaztearekin larrua jotzeaz.
-Jake, arazo bat dugu... -Itxoin! Zu beti presaka!
Lagunak esaten dio: "txinatarrek bezala jo". "Nola jotzen dute txinatarrek?"
"Larrua pittin bat jo ondoren, Konfuzio irakurtzen dute pixka bat".
"Beste pixka batean larrua jo, berriz ere gelditu, berriz jo..."
-Jake! -Itxoin. Asko gustatuko zaizu eta.
"Gero, larrua jotzen dute beste pixka batean".
"Gero, ilargia ikustera joaten dira, bero-bero jartzeko".
Etxera joan, eta emaztearekin txortan hasten da gizona.
Pixka batean jo, gelditu, gelatik irten eta LIFE irakurtzera doa.
Berriz ere larrua pixka batean jo eta badoa zigarro bat erretzera.
Emaztea haserre dauka honezkero.
Gelara etorri, pixka batean jo, eta badoa berriz ilargia ikustera.
Emazteak esaten dio: "Zer duzu? Txinatar bat bezala ari zara jotzen!"
Ene bada! Barney demontrea!
-Gittes jauna? -Bai.
Ezagutzen nauzu?
Tira ba, zutaz gogoratuko nintzateke.
Elkar ezagutu dugu inoiz?
Ez.
-Inoiz ez? -Inoiz ez.
Banengoen ba. Evelyn Mulwray naiz. Mulwray jaunaren emaztea.
Mulwray horrena?
Bai, Gittes jauna, Mulwray horrena.
Elkar inoiz ezagutu ez dugula onartzen didazunez...
...onartuko didazu ez zaitudala sekula kontratatu nire senarra espiatzeko.
Publizitatea gustatzen zaizu, nonbait.
Publizitatea izango duzu ba.
Gaizki-ulertu bat izan da. Ez zaitez nirekin zakartu. Ni...
Ez naiz inorekin zakartu. Nire abokatua bai, ordea.
Hau zuretzat da, Gittes jauna.
Zure abokatuaren berri izango dugulakoan nago.
URA ETA ELEKTRIZITATEA INGENIARIBURUA - HOLLIS MULWRAY
-Mulwray jauna? -Ez dago hemen.
-Gittes jauna naiz. -Zer nahi duzu?
Kontu pertsonal bat da. Aspaldi atera da?
Bazkalordutik.
-Demontre! Berandu nabil. -Zure zain zegoen?
Duela 15 minutu. Itxoin diezaioket hor barruan?
Jauna!
ASTEARTE GAUA - OAK PARK URTEGIA 7 UBIDE ERABILI DIRA
Zer nahi duzu? Russ Yelburton naiz, sailburuordea.
J.J. Gittes naiz. Kontu pribatu batengatik nator.
-Goazen nire bulegora. -Jakina.
Urduri samar gabiltza Mulwray jauna egunkarietan agertu delako.
Hemendik.
Gizon batekin bolada batean lan egin ondoren...
...bere ohiturak eta arauak ezagutzen dituzu; gizona bera, alegia.
Emakumeen atzetik ibiltzen den horietakoa den ala ez.
-Eta Mulwray ez da horietakoa? -Horretan ez du txantxarik egiten.
Oso serio hartuko du, beharbada.
-Eseri. -Ez, mila esker.
-Nora joan da bazkaltzera? -Ez dakit.
-Esaiozu itzuliko naizela. -Esango diot.
Har diezazuket txartel bat, berriz deitu behar badizut?
-Hartu lasai. -Eskerrik asko.
-Mulvihill! Zer habil hemen? -Ura moztu zidatek. Eta hi?
Nola konturatu haiz? Ez duk urik edaten, ez haiz bainatzen...
Gutun bat idatzi ditek, baina irakurtzen jakin behar!
Lasai, pozten nauk hi ikusteaz. Ezagutzen duzu Claude Mulvihill?
-Jakina. Guretzat lan egiten du. -Zertan?
Urtegiak lehertzeko mehatxuak egin dizkigute.
-Arrazoiren batengatik? -Lehorte alu honengatik.
Haraneko ura murriztu dugu eta nekazariak etsita daude.
Zer egin dezakegu? Hiriak ura behar du.
-Zorionekoa zu! -Zer ba?
Mulvihill Venturako poliziaburua zenean...
...ron-kontrabandistek ehunka upel lehorreratu zituzten hondartzan...
...tantarik sekula galdu gabe.
Behar bezala zainduko dizu zeure ur guztia, bai horixe!
J.J. Gittesek Mulwray jaunarekin egon nahi du.
Mesedez.
Itxoin.
-Belarrari kalte. -Bai horixe.
Belarrari kalte.
-Gittes jauna. -Zure senarrarengana etorri naiz.
-Zerbait edan nahi duzu? -Zer edango duzu zuk?
-Te izoztua. -Nik ere hori bera.
-Bi te izoztu, Kahn. -Bai, andrea.
Nire senarra bulegoan dago.
Ez dago han eta alde egin du El Macondo-ko bere apartamentutik.
Hori ez da bere apartamentua.
Lan honetan jendeak ez zaitu maite, baina hau da nire lana.
Zure senarrari ziria sartu zionak niri ere sartu dit ziria.
Los Angeles hiri txikia da. Jendeak hitz egiten du.
Bizimodua atera nahian nabil, ez dut barregarri geratu nahi.
Konbentzitu egin nauzu. Ez zaitut auzitara eramango.
-Zer? -Auzirik ez. Utz dezagun kontua.
-Azukrea, limoia edo biak? -Biak.
Mulwray andrea... Ez dut kontu hau utzi nahi.
Zure senarrari aipatu nahi nioke kontu hau.
Zergatik? Hollisek uste du errugabea zarela.
Gauza asko leporatu izan dizkidate, baina hori sekula ez.
Baten batek lan handia hartu du eta nor den jakin nahi dut.
Horrelakoetan, ez naiz ni izaten prakak jaitsita geratzen dena.
Arazorik ez badago, zure senarrarekin hitz egin nahi nuke.
Arazoa zergatik?
-Garbi hitz egin diezazuket? -Ahal baduzu, bai.
Neskato hori polita zen; arrunta, hori bai!
Desagertu egin da. Elkarrekin desagertuko ziren, beharbada.
Hala balitz ere, zuri zer axola dizu?
Ez da kontu pertsonala.
Oso pertsonala da! Ezin pertsonalagoa.
Obsesionatuta zaude?
Atso gezurti batek -barkatu hizkera- zu zarelakoan kontratatzen nau.
Atsoa bidali duena ez dabil nire kaltean, zure senarrarenean baizik.
Ikusten badut, lagundu diezaioket.
-Hitz egin duzu berarekin goizean? -Ez.
Goizean goiz joan naiz zaldiz ibiltzera.
-Bide luzea egin duzu, nonbait. -Zaltuts ibili naiz.
Oak Pass edo Stone Canyon urtegietan aurkituko duzu.
Bazkalondoan paseatzera joaten da. Bestela, 6,30etan hemen egoten da.
-Etorriko naiz. -Deitu lehenago.
Itxita dago.
Lasai horregatik...
Russ Yelburton, sailburuordea.
Barkatu. Aurrera.
-Gittes! Zer demontre! -Loach.
-Ospa, berak hi ikusi aurretik. -Zer esaten ari haiz?
-Zer gertatzen da? -Loach!
-Kaixo, Jake. -Lou. Zer moduz?
Sekulako hotzeria harrapatu diat, baina bestela ondo.
-Udako hotzeriak dituk okerrenak. -Bai horixe.
-Hemen ezin da erre. -Salbuespen bat egingo dugu.
Kontuz ibiliko da pospoloekin ez erretzeko.
Eskerrik asko, Lou.
Nola sartu haiz?
Egia esan, gezur txiki bat esanez.
-Sasoi onean dirudik. -Hainbestean nabilek.
Batzuetan, gizonari kosta egiten zaiok bere burua aurkitzea.
Beharbada, hori lortu duk.
Bai, besteen trapu zaharretan kuxkuxean.
Segitzen duk txinatarrak atxilotzen garbitegian txistua botatzeagatik?
Atzeratu samar geratu haiz, Jake. Lisaburdinak erabiltzen ditiztek orain.
Eta ez nagok jadanik Chinatownen.
-Noiztik? -Teniente izendatu nindutenetik.
Zorionak.
-Zer habil hemen? -Norbaiten bila nabilek.
Nor?
-Hollis Mulwray. Ikusi duk? -Bai.
-Berarekin hitz egin nahi diat. -Berarekin hitz egin nahi duk?
Saia hadi ba.
Hor daukak.
Isurbide osoan barrena erori dela dirudi.
-Bazekien igerian? -Jakina.
Erorikoak korderik gabe utziko zuen.
Mulwray andrea, zure senarrak izandako harreman hori...
Berria plazaratzeak ez zuen senarra tristatu?
Ez zuen zoriontsu egin.
-Ez zuen bere burua hilko? -Ez.
Badakizu neskatxa horren izena?
Ez.
-Edo non egon daitekeen? -Ez horixe!
Ez zenuen senarrarekin horretaz hitz egin?
Bai.
Ez zidan neskaren izena esan nahi.
Liskarra izan genuen neskaren kontura. Ezuste handia izan zen niretzat.
Ezuste handia?
Ez al zenuen ikertzaile pribatu bat kontratatu?
Ikertzaile pribatu bat?
Gittes jauna.
Bai noski, baina oinarririk gabeko zurrumurru bat isiltzeko besterik ez.
Noiz jakinarazi zizun zurrumurruak oinarria bazuela?
Berria argitaratu aurretik, Lou.
-Ez duk jakingo neska non aurkitu? -Ez.
-Bere izena ere ez? -Ez.
Ez noski.
-Beste zerbaiterako behar nauzu? -Ez dut uste.
Ezer gehiago jakin nahi badugu, deituko dizugu.
Nire doluminik saminenak, noski.
Autora lagunduko diot, Lou. Berehala etorriko nauk.
-Jake, zer gertatzen da? -Lasai, mutilok. Utzi pasatzen.
Goazen azkar.
Alde batera, mutilok! Bagoaz eta!
Argazki bat nahi? Hemen naukazue!
"Gittes", bi T eta E.
Estimatzen dizut nire hariari jarraitu izana.
Ez nien esplikaziorik eman nahi.
Txeke bat bidaliko dizut.
Txeke bat?
Kontratatu zaitudala ofizialki baieztatzeko.
Jake, zer habil hemen?
Ezer ez, Morty. Bazkalordua diat eta ea nor hil den jakin-minez.
Ez esan? Ez al da bitxia?
Lehortearen erdian, Ur Saileko nagusia ito!
-Horrelakoak Los Angelesen bakarrik! -Kolpe ederra dik.
Eroriko handia duk.
Zer moduz hago, Morty?
Eztul alu honengatik ez balitz, primeran.
-Ezagutzen nauk, Jake. -Bai.
-Nor daukak hor? -Leroy Shuhardt, mozkor bat.
Ferguson's Alley-n egoten zuan beti.
Ez zen nolanahikoa, alajaina!
Azkenaldi honetan, isurbide batean bizi zuan.
Mahai bat eta guzti bazeukan han.
Itota hau ere.
Zer diok?
Mozkortuta. Ibaiaren zolan itota.
Los Angelesko ibaian?
Bai, Hollenbeck zubiaren azpian. Zer ba?
-Hezur bat bezain lehor zagok. -Ez zagok erabat lehor.
Mozkor-mozkor eginda egon arren, ezin dik ubide busti batean ito!
Ura zeukaan barruan. Ito egin duk!
Kaixo.
Zer dugu?
Lehengo egunean zaldiz zenbiltzan, ezta?
Badakizu ingelesez?
Gizon batekin hizketan aritu zinen. Betaurrekoak zituen.
Zertaz hitz egiten aritu zineten?
-Uraz. -Uraz, zer?
-Noiz datorren. -Noiz datorren?
Zer esan zenion?
Ibaiko leku desberdinetara iristen dela.
Gauero leku desberdin batera.
Putakumea! Goddamn Florsheim-eko zapatak!
Geldi hor, katutxo!
Kaixo, Claude. Non aurkitu duk ipotxa?
Sudur-luzea haiz, katutxo?
Badakik zer gertatzen zaien sudur-luzeei?
Ez? Ezetz asmatu? Ez?
Ederki. Sudurra galtzen ditek.
Hurrengoan, osorik galduko duk.
Moztu, eta nire arrainei emango zieat jateko.
Ulertu didak?
-Ulertu didak? -Ulertu diok, Gittes?
-Ulertu dut. -Ondo da.
Agintariak diru zikinez erosi dituzte urtegia egin nahi duten kontratistek.
Ezin duzu Mulvihill salatu. Zu sartu zinen han.
Ez dut Mulvihill nahi, ordaintzen ari diren jauntxoak baizik.
-Zer egingo duzu gero? -Auzitara eraman.
-Bai? -Bai.
-Zer dugu, Sophie? -Sessions andereņoa deika.
-Nor? -Ida Sessions.
Ez dut ezagutzen. Eskatuiozu zenbakia.
Horrelako auzipetuak epaileekin joaten dira afaltzera.
Zurekin hitz egin nahi duela dio. Ezagutzen omen duzu.
Ederki.
Kaixo, Sessions andereņoa. Ez dut uste ezagutzen zaitudanik.
-Bai horixe. Bakarrik zaude? -Ez al gaude denok bakarrik?
Zer nahi duzu nigandik?
Prostituta naiz. Ez nintzen neure kabuz joan zuregana.
-Noiz etorri zinen? -Mulwray andrearena eginez.
-Ixo, zer arraio! -Barkatu, zer diozu?
-Bai, gogoratzen naiz. -Zerbait gertatzen da?
Ez. Pare bat kontu ari nintzen eztabaidatzen nire bi kideekin.
Segi.
Ez nuen uste Mulwray jaunari halakorik gertatuko zitzaionik.
Jakin dezala baten batek nik ez nuela halakorik gertatzea nahi.
Jakina. Nork kontratatu zintuen? Hori jakiteak bioi lagunduko digu.
O, ez!
Ez.
Zein da zure helbidea? Hitz egigun honetaz aurrez aurre.
Ez. Begiratu "L.A. Post-Record" egunkariko hilberrietan.
Hilberrietan?
-Horietako batzuk aurkituko dituzu. -"Horietako batzuk"? Aizu...
Jakina.
Zer diozue orain, mutilok?
HILBERRIAK
UDALAK URAREN MAILEGUA ONARTU DU
Andrea.
Estimatzen dizut etorri izana.
-Bai, jauna? -Edateko?
Tom Collins. Limarekin, limoirik gabe.
Postaz jaso dut zure txekea.
-Esan nizun eskerdun nintzaizula. -Ez da nahikoa izango.
-Zenbat diru nahi duzu? -Aski da. Diru nahikoa da.
Baina iruditzen zait kontu honetan ez zarela argi jokatzen ari.
-Ez esan? -Baietz uste dut.
Senarra hil zitzaizunean, bazeneukan beste kezkaren bat.
-Aztoratuta zinen, baina ez hainbeste. -Ez niri esan nola sentitzen naizen.
Barkatu.
Auzitara naramazu, baina senarra hil eta salaketa kentzen duzu...
...ahate baten puzkarra bezain azkar. Barkatu.
-Poliziari gezurra esanarazi didazu... -Ez zen gezur handia.
Senarra hil badizute, gezur handia zen.
Froga ezkutatzeko ordaindu didazula esan nahiko luke.
Baina ez dute hil.
Zerbait ezkutatzen didazula uste dut.
Tira... Baietz uste dut.
Izan ere, banekien maite-kontuarena.
-Nola jakin zenuen? -Senarraren bidez.
Esan egin zizun? Eta ez zinen batere aztoratu?
Eskerdun nintzaion.
-Hori esplikatu beharko didazu. -Zer ba?
Bikoteak zelatatzea da nire lana.
Senarrak bera engainatu duelako pozik dagoen emazteak...
...nire esperientzia gezurtatzen du.
Baldin eta ez badu...
Emazteak senarra engainatzen.
Hala ari zinen zu?
Ez zait "engainatu" hitza gustatzen.
Maite-kontuak zenituen? Senarrak bazekien?
Ez nintzaion kontatzera joaten norbaitekin oheratzen nintzenean.
Beste zerbait jakin nahi duzu nitaz?
Non zinen senarra hil zitzaizunean?
Ezin dizut esan.
-Ez dakizu non zinen. -Ezin dizut esan.
Beste norbaitekin zeunden.
-Luzaroan? -Ez naiz luzaroan inorekin egoten.
Zaila da niretzat.
Jakin beharreko guztia badakizu nitaz.
Ez nuen publizitaterik nahi. Ez nuen honetaz hitz egin nahi.
Hori da dena?
Zer esan nahi du "C" honek?
"Cross".
-Hori da zure ezkongai-abizena? -Bai. Zer ba?
Besterik gabe.
-Zerbaitengatik galdetuko zenidan. -Ez. Jakin-min hutsez.
Ez. Badaukat autoa. Packard-a.
Itxoin, mutiko.
Hobe duzu nirekin etortzea.
Zertarako? Dena esanda dago.
Ekarri autoa.
Zoaz etxera, baina jakin ezazu zure senarra hil egin dutela.
Norbait ehunka tona ur desbideratzen ari da hiri urtegietatik.
Eta lehorte betean gaude. Berak hori ikertu, eta hil egin zuten.
Gorputegian bada mozkor bat, itota. Nahi gabeko hilketa, ikertu gabea!
Hiri erdia hori ezkutatu nahian dabil, ba niregatik hor konpon!
Sudurra galtzeko zorian egon naiz.
Eta gustatzen zait nire sudurra eta sudurretik arnasa hartzea.
Eta zerbait ezkutatzen didazula uste dut, hala ere.
Gittes jauna...
J.J. Gittesek Yelburton jaunarekin hitz egin nahi du.
Yelburton jauna lanpetuta dago.
Bazkalordua dut. Itxoin dezaket.
Luzaroan egongo da lanpetuta.
Bazkalordu luzea izaten dut.
Egun osokoa, batzuetan.
Noah Crossek Ur Sailerako lan egiten zuen?
Bai. Ez.
-Bai ala ez? -Berarena zen.
-Bera zen ur sailaren jabea? -Bai.
Bera zen hiriko ur-hornidura osoaren jabea?
Bai.
-Nola kendu zioten jabetza? -Mulwray jaunak hiriari eman zion.
Mulwray jaunak? Jabea ez al zen Cross?
Mulwray jaunarekin batera.
-Kideak ziren? -Bai! Kideak ziren.
Yelburton jaunak orain hartuko zaitu.
Barkatu zain egon izana. Lan bilerak luzeak izaten dira.
Gogorra izan behar du egoera honetan ardura hartzea.
Bai. Hollis hiriko nagusirik onena izan da.
Ene bada! Zer gertatu zaizu sudurrean?
Bizarra egiten moztu naiz.
Kontuz ibili, mingarria izan behar du eta.
Arnasa hartzean bakarrik.
Mulwray andrearentzat lanean ari zara oraindik?
-Inoiz ez dut hori egin. -Ez dizut ulertzen.
Nik ere ez. Zuk kontratatu ninduzun.
Edo emagaldu hori bidali zenidan ni kontratatzeko.
Ez zara zentzuz ari.
Ikusagun ikuspegi honetatik: Mulwrayk ez zuen urtegia eraiki nahi.
Ezin zitzaion gezurtatu, bere ospeagatik. Beraz, ospea belztu zenion.
Zuk gauez ura isurtzen zenuela jakin zuen, gero, Mulwrayk.
Gero... ito egin zuten.
Akusazio izugarria da hori. Ez dakit zertaz ari zaren.
Whitey Mehrholtz-ek, Timesekoak, jakingo du.
Lehorte betean milaka litro ur alferrik galtzea albiste bat da.
Gittes jauna...
...zera...
Ez dugu gehiegi zabaldu nahi, baina ur pixka bat desbideratu dugu...
...Iparmendebaldeko Haraneko laranjondo sail batzuk ureztatzeko.
Ura hartzeko eskubiderik ez duten arren, lagundu egin nahi diegu.
Jakina, halakoetan, beti galtzen da ur pixka bat.
Pixka bat galdu!
-Non daude laranjondo sail horiek? -Ipar mendebaldeko Haranean.
Arizonan, alegia.
Nire adituak ez daude hemen, eta ezin dizut zehatz esan.
-Ezkonduta zaude, ezta? -Bai.
Langilea zara? Baduzu emazterik? Umerik?
Bai.
Ez zaitut suntsitu nahi.
Jakin nahi dut nork bultzatu zaituen hori egitera.
Pentsatu egun batzuetan eta deituidazu. Lagunduko dizut.
Beharbada, kontu guztia bizpahiru arrain handiri leporatuz...
...zu izango zaitugu sailburu hurrengo 20 urteetan.
-Edan nahi duzu? -Ez.
Zenbat kobratzen duzu?
35 dolar egunean, gehi 20 nire kideentzat, gehi gastuak.
Gehi diru sari bat, zerbait lortzen badut.
Nire senarra hil dutenek zergatik sortu dute halako katramila?
Diruagatik.
Baina ez dakit urtegiak hustuz nola irabaziko duten.
Zure soldata ordainduko dizut, gehi 5.000 dolar...
...aurkitzen baduzu zer gertatu zaion Hollisi eta nor ibili den tartean sartuta.
Sophie, prestatu gure ohiko kontratu bat Mulwray andrearentzat.
Noiz ezkondu zinen?
Mulwrayk eta zure aitak Ur Saila saldu ondoren edo aurretik?
Noah Cross zure aita da, ezta?
Bai, noski.
Ikasketak bukatu berriak neuzkan hori egin zutenean.
Zure aitaren kidearekin ezkondu zinen, beraz.
Badaukazu bat piztuta.
Zure aitaz hitz egiteak aztoratu egiten zaitu?
Ez ba...
Bai. Pixka bat.
Hollisek eta nire...
Nire aitak... gaizki bukatu zuten.
Zugatik edo Ur Sailagatik?
Niregatik ez. Zer ba?
-Ur Sailagatik, beraz. -Bai.
Hollisen ustez, Ur Sailak publikoa izan behar zuen.
Nire aita ez zen iritzi berekoa.
Van der Lip urtegiagatik izan zen. Hautsi zen urtegia, alegia.
Hollisek ez zion inoiz barkatu.
-Zer ez zion barkatu? -Berari urtegia eraikiaraztea.
Geroztik, ez zioten elkarri hitz egin.
-Ziur zaude horretaz? -Bai horixe.
Sinatu hemen.
Kopia zuretzat da.
-Gitts jauna? -Gittes.
Zer moduz?
Ospe txarra duzu, Gitts jauna. Gustukoa dut hori.
Mila esker.
Banku baten jabea bazina, zure kalte, baina zure lanbidean, onerako da hori.
-Publizitate ona da. -Ez da kaltegarria.
Horrela erakartzen dituzu nire alaba bezalako bezeroak.
Baliteke.
Harritzen nau, ordea, zuk berarentzat lan egitea oraindik.
Ez zuen bat-batean beste senar bat aurkituko?
Ez. Azken senarra hil diotela uste du.
-Nola bururatu zaio hori? -Nik esan niolako.
Ez dizu axolako, ezta? Buruarekin zerbitzatu behar direla uste dut.
Ederki. Oilaskoak horrela zerbitzatzen ez dituzun artean.
Zer dio poliziak?
Istripu bat izan dela.
-Nor da ikertzaileen burua? -Lou Escobar tenientea.
-Ezagutzen duzu? -Bai horixe.
-Nondik? -Elkarrekin aritu ginen Chinatownen.
-Iaioa da? -Oso iaioa.
-Zintzoa? -Ahal duen neurrian.
Beste guztion ur berean igeri egin behar du, noski.
Baina ez duzu zertan pentsatu kasu honetan zabarkeriaz aritu denik.
-Ez. -Zer pena!
Zer pena?
Alaba engainatu nahian zabiltzala susmarazten dit horrek.
Diru aldetik, jakina.
Zenbat kobratzen diozu?
Ohikoa, gehi dirusari bat, zerbait argitzen badut.
Berarekin oheratzen zara?
Ez duzu pentsatu beharrik hori gogoratzeko, ezta?
Galdera horri erantzutea nahi baduzu, nire kideetako bat jarriko dut lanean.
Agur ba.
-Gitts jauna... -Gittes.
Alargundu berria dago; eta ez dut nahi inor bere egoeraz baliatzea.
-Eseri. -Zertarako?
Zertan zabiltzan badakizu? Bai zera! Ez dakizu tutik ere!
Barregarria al da?
Horixe bera esaten zidan fiskalak Chinatownen.
Bai? Arrazoi zuen?
Zer dakizu zehatz-mehatz nitaz? Eseri.
Aberatsa zara eta agurgarria, eta ez duzu publizitaterik nahi.
Horixe naizela agurgarria. Zaharra naiz eta.
Politikariak, eraikin itsusiak eta putak...
...zenbat eta zaharragoak orduan eta agurgarriagoak.
Soldata bikoitza eta 10.000 dolar, Hollisen neskalaguna aurkitzen badidazu.
-Neskalaguna? -Desagertu egin da, ezta?
-Bai. -Ez da komeni berarekin hitz egitea?
Baliteke.
Mulwray hil badute, bera izan liteke bizirik ikusi zuen azkena.
Zuk noiz ikusi zenuen Mulwray azken aldiz?
Sheriffaren Urrezko Taldea. Ergel koadrila galanta!
5.000na dolar ordaindu dute sheriffa berriz aukeratzeko.
Hemen praktikatzen uzten diet.
Gogoratzen noiz ikusi zenuen Mulwray azken aldiz?
Nire adinean, ahaztu egiten dira gauzak.
Duela 5 egun, The Pig'n Whistle-n. Eztabaida latza izan zenuten.
Argazkiak bulegoan dauzkat, gogoratzen laguntzen badizute.
-Zein zen liskarbidea? -Nire alaba.
Zergatik?
Aurkitu neska eta kitto, Gitts jauna.
Badakit Hollisek oso kutuna zuela neska. Lagundu egin nahi nioke.
Ez nekien elkar begiko zenutela Hollisek eta zuk.
Hollis Mulwrayk egin zuen hiri hau, eta ni aberastu egin ninduen.
Evelynek uste baino askoz ere hurbilagokoak ginen.
Kontratatu nahi banauzu, esadazu zergatik eztabaidatu zenuten.
Nire alaba oso jeloskorra da. Ez zuen neskaren berri jakin behar.
Nola jakin zenuen zuk?
Oraindik geratzen zaizkit hortz batzuk eta adiskide batzuk.
Ederki.
Esango diot nire idazkariari bidaltzeko paperak.
Zergatik zaude beldurrez, neskagatik edo Evelynek egingo dionagatik?
Aurkitu neska, eta kitto.
Saiatuko naiz, laranjondo sail batzuk aztertu bezain laster.
-Laranjondo sailak? -Deituko dizut, Cross jauna.
Iparmendebaldeko Haraneko lur sail liburuak non daude?
Zati bat Venturako Konderrian dago. Ez daukagu Ventura gure erregistroan.
Hortaz, emadazu Los Angelesko Konderrikoa.
23. ilara, C atala.
Txotxolo!
Aizu, mutiko.
Lur Sailen liburuan zergatik daude izen horiek itsatsita?
Behin-behineko salmentak astean zehar erregistratzen dira.
-Horiek jabe berriak dira, beraz? -Hori da.
Haranaren zatirik handiena azken hilabeteotan saldu da, beraz.
Halaxe da.
Eraman dezaket liburuki horietako bat?
Hau ez da liburutegi bat, jabetzaren erregistroa baizik.
-Utziko didazu erregela bat? -Erregela bat?
Letra txikia da eta betaurrekoak ahaztu zaizkit.
Ondo irakurri nahi nuke.
Eskerrik asko.
LUR SAILA SALDUTA
EZ SARTU
Geldi hor!
Nahikoa da! Uztazue!
Miatu ezak ea armatuta dagoen.
Miatzeko esan dizuet, ez patrikak husteko!
Miatu ezak. Miatu ezak!
Ez dauka armarik.
Nork bidali zaitu Ur Sailak edo Ondasun Higiezinen Sailak?
-Utzi bakean! -Erantzuiok!
Berriz horrekin jotzen badidak, bi beharko dituk!
Hire neurriko batekin neurtu hadi!
Nahikoa da! Emaiozue erantzuteko aukera!
Gittes dut izena. Ikertzaile pribatua naiz.
Ez dut horientzat lan egiten.
-Zer zabiltza, ba, hemen? -Bezero batek kontratatu nau...
Jakin nahi du ea Ur Saila zuen lurrak ureztatzen ari den.
Ur Sailak jendea bidali digu gure ur biltegiak hondatzera.
Putzuak pozoitu dizkidate. Ureztatzeko modu bitxia!
Nork kontratatu zaitu hori egiteko?
Evelyn Mulwray andreak.
Mulwray? Putakume horrek egin digu hau.
Mulwray hilda dago. Ez dakizu zer esaten ari zaren, basakaiku totela!
Nahikoa da.
Zer gertatu da?
Ez zenuen itxura onik; zure nagusiari deitu diogu.
Eskerrik asko etortzeagatik.
Urtegia iruzur hutsa zen; horregatik zegoen aurka zure senarra.
Los Angelesi eraikiaraziko diote, baina ura hona etorriko da, ez hara.
Haranera?
Inguruan daukagun guzti-guztia. Erregistroan egon naiz gaur.
Azken hiru hilabeteetan, Robert Knoxek 7.000 akre erosi ditu...
...Emma Dill-ek 12.000, Clarence Speer-ek 5.000...
...eta Jasper Lamar Crabbek 25.000 akre.
-Jasper Lamar Crabb? -Ezagutzen duzu?
Gogoratuko nintzateke.
Nekazariak beren lurretatik botatzen dituzte lau sosen truke.
Zenbat balioko dute lur hauek urez maiz hornitu ezkero?
Haien truk ordaindutakoa baino 30 milioi gehiago.
-Hollisek bazekien hori? -Horregatik hil zuten.
Jasper Lamar Crabb.
-Hemen daukagu! -Zer?
"Hileta elizkizuna egin da gaur Mar Vista Inn-en...
"...Jasper Lamar Crabben alde, duela bi aste hil baitzen."
Zergatik da hori bitxia?
Duela bi aste hil eta duela astebete lurrak erosi. Horra zer den bitxia!
MAR VISTA ZAHARREN ETXEA
Kaixo. Palmer jauna naiz. Lagundu diezazueket?
Baietz uste dut.
Aita... ezin dut gehiago jasan. Ezta, laztana?
-Ene bada! -Ez da aitarengatik, niregatik da.
O, ez. Aita aingeru bat da mundu guztiarekin.
-Baina bera eta nire... -Ez dakit ba...
Onena nahi dut aitarentzat eta dirua ez da arazo izango.
Zure aita ezagutu behar genuke.
-Galdera bat daukat. -Jakina.
Judu erlijioko jendea onartzen duzue?
-Tamalez, ez. -Aitak ere ez.
Ziurtatu egin nahi nuen, ezta?
Zure pazienteen zerrenda ikusi nahi nuke, ziur egoteko.
Ez dugu geure gonbidatuen izenik jakinarazten.
Neurri hori ondo irudituko litzaizuke, zure aita gurekin bizi balitz.
-Horixe da entzun nahi nuena. -Ederki.
Beranduegi da begiratu bat botatzeko?
-Ez. Erakutsiko dizuet. -Ikus dezakegu geure kasa?
Eraikin nagusia besterik ez. Lotarako ordua da ia.
Ulertzen dugu. Goazen, laztana.
Charlie! Ondo portatu! Eseri hor.
JARDUEREN ZERRENDA
Hor daude denak. Izen guzti-guztiak.
Hona hemen 50.000 akreko inperio baten jabeak.
Ez da posible.
Beharbada ez dute jakingo, baina hala dira.
-Kaixo, neskak. -Kaixo.
Zu al zara Emma Dill?
-Bai? Zu zara Emma? -Bai.
Aspaldi nenbilen zu ezagutu nahian.
Zer ba?
-Badakizu aberatsa zarela? -Bai zera!
-Lur sail handiak dauzkazu. -Jadanik ez.
Aspaldi, nire azken senarrak sail handiak eduki zituen Long Beacheko hondartzan.
Baina galdu egin genituen.
-Oso polita da. -Eskerrik asko.
-Nondik ateratzen duzue oihala? -Albakora Klubetik.
-Abakora? -Ez, albakora. Arrain bat da.
Nire biloba horko kidea da. Oso ondo zaintzen gaituzte.
-Nola? -Gauzak emanez. Ez bakarrik banderak...
Eta zer gehiago?
Karitatezko etxe moduko bat gara haientzat, Gittes jauna.
Etorriko al zara nirekin? Norbaitek zurekin hitz egin nahi du.
-Agur, andreak. -Agur.
Norbait aurkeztuko diat, Gittes.
-Ez dezagun andrea tartean sartu. -Ondo da.
-Autora lagunduko diot. -Badaki non dagoen.
-Hemen geratuko naiz. -Zoaz autora.
Neskamea ez dago?
-Zergatik? -Zergatik izango da ba?
-Inor ez dagoelako. Horregatik. -Gaua libre eman diet denei.
-Lasai. Galdera xalo bat zen. -Zure galderak inoiz ez dira xaloak.
Arrazoi duzu.
Zuri, Mulwray andrea.
Egia esan, gaur gauean bizia salbatu didazu.
Esadazu, Gittes jauna...
...maiz gertatzen zaizu hau?
Zer?
Gaurko arratsalde eta arratsaren arabera ari naiz...
...baina zure lana horrelakoa bada, zorionekoa zara bizirik egoteagatik.
Aspaldi ez zitzaidala horrelakorik gertatzen.
Noiztik?
-Zer ba? -Galdera xalo bat da.
-Chinatownen. -Zer ari zinen han?
-Fiskalarentzat lanean. -Zertan?
-Ahalik eta gutxiena egiten. -Hori eskatzen zizuen fiskalak?
Horixe eskatzen dute Chinatownen.
Zergatik joan zinen poliziatik?
Baduzu ur oxigenaturik edo horrelako zerbait?
Bai noski. Zatoz hemendik.
Ene!
Zauri izugarria da!
Ez nekien...
Barkatu!
Mingarria da?
Mingarria izan behar du.
Zer gertatzen da?
Zure begia.
Zer du?
Zera beltz bat duzu irisean.
Hori! Iriseko akats bat da.
-Akats bat? -Bai. Jaiotza marka gisako bat.
Uniformea zeneukan?
Batzuetan.
Itxura ona izango zenuen urdinez.
Utzi bakean, zera!
Ez zaitut ezagutzen.
Ezagutu egin nahi zaitut.
Orain ez.
Ez zaizu iraganaz hitz egitea gustatzen, ezta?
Nekatuta nago.
Ez. Zergatik ez duzu horretaz hitz egin nahi?
-Han ibilitako inork ez du nahi. -Non?
Chinatownen. Inori ez.
-Nik suerte txarra izan nuen. -Zer ba?
Ez duzu beti jakiten zer gertatzen ari den.
Zurekin bezala.
Zergatik...
Zergatik izan zen suerte txarra?
Saiatu nintzen norbaiti min eman ez ziezaioten.
Eta, azkenean, min eman zioten.
"Cherchez la femme".
Emakume bat zegoen tartean?
Jakina.
Hilda?
Bai, esan?
Ai ene!. Ez, ez egin ezer.
Ez egin ezer ni hara joan arte.
Joan beharra daukat.
-Nora? -Joan beharra daukat, besterik gabe.
-Nora zoazen jakin nahi dut. -Ez, mesedez. Ez haserretu.
Ez du zerikusirik zurekin edo kontu honekin.
-Nora zoaz? -Mesedez...
Fio zaitez nitaz.
Gero etorriko naiz.
Badago zerbait...
Gauza bat esan behar dizut.
Andre horrek aipatu duen arrantza kluba...
-Bandera zatiak... -Albakora Kluba.
-Zerikusia du nire aitarekin. -Badakit.
Bera da jabea. Badakizu?
Berarekin egon naiz.
Nire aitarekin... egon zara?
-Noiz? -Gaur goizean.
Ez didazu ezer esan.
Ez dugu asti handirik izan.
Zer esan dizu?
Jeloskor zeundela.
Eta beldurrez dagoela zuk zer egingo ote duzun.
Egin? Nori?
Mulwrayren neskalagunari.
Neska non dagoen jakin nahi du.
Entzuidazu ondo.
Nire aita oso gizon arriskutsua da.
Ez dakizu zer arriskutsua. Eta zer eroa.
Honen guztiaren atzean bera dagoela esan nahi didazu?
Baliteke.
Zure senarraren hilketan ere bai?
Baliteke.
Ez galdetu ezer gehiago. Itxoidazu hemen.
Hemen behar zaitut.
Emaizkidazu giltzak.
Zu...
Edo hori edo poliziarengana joan.
Polizia?
Tira, Mulwray andrea! Senarraren maitalea lotuta daukazu hor.
-Ez dago lotuta. -Bere borondatearen kontra dago hor.
Ez!
-Goazen berarekin hitz egitera. -Ez!
Zeharo aztoratuta dago.
-Zergatik? -Hollisen heriotzagatik.
Ez nuen ezer jakitea nahi, hemendik joan ahal izan arte.
Arestian jakin du, beraz?
-Ez dut uste hori horrela denik. -Zer uste duzu ba?
Berak gehiago dakiela eta zuk ez duzula esatea nahi.
-Burutik jota zaude. -Esadazu egia. Ez naiz polizia.
Bost axola zait zer egin duzun. Ez dizut minik eman nahi.
Ez zara poliziarengana joango esaten badizut?
Esaten ez badidazu joango naiz.
Nire ahizpa da.
Lasai. Zure ahizpa baldin bada, zure ahizpa da.
Zer dela eta hainbeste sekretu?
Ezin dut.
Zure senarrarekin zebilelako? Horregatik da?
Nik inoiz ez nion Hollisi minik emango.
Gizonik zintzoetan zintzoena zen.
Eta zuk uste baino askoz ere gehiago jasan behar izan ninduen.
Zoriontsu izan zedila nahi nuen.
Senarraren autoa eramango dut. Bihar ekarriko dizut.
Ez zara nirekin etorriko?
Lasai. Ez diot inori ezer esango.
Ez nuen hori esan nahi.
Jakina.
Nekatuta nago, Mulwray andrea. Gabon.
Gittes?
-Gittes? -Bai?
Ida Sessions-ek zurekin egon nahi du.
-Nor? -Ida Sessions. Gogoratuko duzu.
-Gogoratzen dut? -Bai horixe.
Gauza bat esango dizut...
Idak nirekin egon nahi badu, deitu dezala nire bulegora.
848-1/2 East Kensington. Echo Park.
Zuri deitzeko eskatu dit. Zain daukazu.
Ezer interesgarririk aurkitu duk?
-Zer ari haiz hemen? -Ez al didak hik deitu?
-Nola ezagutu duk? -Ez diat ezagutzen.
Hator hona. Gauza bat erakutsiko diat.
-Hire telefono zenbakia duk? -Ez esan?
Ahaztu egin zaidak. Ez zioat neure buruari deitzen.
Ziur egoteko, hiri deitzeko esan zioat Loachi.
Zer gertatu zaik sudurrean? Muturrean itxi ditek logelako leihoa?
Ez. Hire andrea bero-bero zegoan eta azkarregi itxi zizkian izterrak.
Ezagunak egiten zaizkik?
-Bai. Nik atera nizkian. Zer ba? -Zergatik zeuzkan berak?
Hik esaten ez badidak, ez zakiat erantzuna zein den.
Ergela naizela uste duk, ezta?
Ez diat horretan asko pentsatu, baina bi egun barru erantzungo diat.
-Orain etxera joan nahi diat. -Beste argazkiak nahi ditiat.
Zer argazki?
Atso horrek kontratatu hinduen, ez Evelyn Mulwrayk.
-Bai? -Bai.
Kalte egin nahi ziotean Mulwrayri; berak kontratatu hinduen.
Horrela jakin huen hik Mulwray hil zutela.
-Istripu bat izan zela entzun nian. -Tira! Ergelak garela uste duk?
Mulwrayk ur gazia zian biriketan.
Gau eta egun ibili hintzen beraren atzetik. Hik badakik nork hil zian.
Argazkiak ere atera hizkioan.
Evelyn Mulwray izan zuan eta bera aritu zaik geroztik ordaintzen.
-Xantaia leporatzen didak? -Bai horixe.
Uste nuena baino askoz ere ergelagoa haiz.
Ez niokek nire etsairik okerrenari ere xantaia egingo.
Beste argazkiak nahi ditiat.
Krimena estaltzea, konspirazioa eta xantaia leporatuko diagu bestela.
Zer uste duk, Evelyn Mulwrayk senarra ozeanoan hil zuela...
...eta urtegira eraman zuela istripu bat itxuratzeko?
Mulwray hil ondoren mugitu zuten ez zutelako ozeanoan agertzea nahi.
Zer dela eta?
Norbait ura alferrik galtzen ari zela jakin zuelako.
-Zer esaten ari haiz? -Goazemak. Erakutsiko diat.
Tira, Lou. Hi haiz nagusia. Har ezak erabaki bat.
-Beranduegi duk. -Beranduegi zertarako?
Gauez bakarrik desbideratzen ditek ura.
-Baten batekin hitz egin duk? -Yelburton, nagusi berriarekin.
-Badakit nor den. Kontatu! -Esaten du...
-Badakit zer esaten duen. -Ixo.
Harana ureztatzen omen dute eta ur pixka bat galtzen omen da.
Gittesek ba omen daki hori...
...eta salaketa arduragabeak egiten aritu omen da.
Lor dezagun hau atxilotzeko agindua. Zeren zain gaude?
Teniente izendatu berri ditek. Ez dik gradua galdu nahi.
Ekarri hire bezeroa nire bulegora bi ordu barru.
Bestela, atxilotu egingo haut, frogak ezkutatu dituk eta.
Non dago Mulwray andrea?
Hauek bere maletak dira?
Badoa bidaian?
Zer ari zara? Zer gertatzen da hemen?
-Oporretan doa? -Mulwray andrea ez dago etxean.
Begiratu bat botatzera noa.
Bai, belarrari kalte.
Ur gaziak belarrari kalte handia.
Ur gazia?
Kalte handi-handia. Ikusten?
Zer da hori?
Horko hori.
Hori.
-Itxoin. -Itxoin zuk.
Zer moduz zaude? Deika aritu natzaizu.
Lasai, Khan.
-Lo egin duzu? -Jakina.
Bazkaldu duzu? Kahnek zerbait prestatuko dizu.
-Non dago neska? - Goian. Zer ba?
Ikusi egin nahi dut.
Bainatzen ari da. Zertarako ikusi nahi duzu?
Nonbaitera zoaz?
Bai. 5,30etako trena hartu behar dugu.
Jake?
J.J. Gittesek Escobar tenientearekin hitz egin nahi du.
Zer gertatzen da?
-Esan dizut trena hartu... -Trena galdu beharko duzu!
Lou? Zatoz 1972 Canyon Drive-ra.
Bai. Ahal duzun azkarrena.
Zergatik egin duzu hori?
-Ezagutzen duzu abokaturik? -Ez.
Lasai. Gomendatuko dizkizut pare bat.
Garestiak dira, baina zuk ordain ditzakezu.
Esango al didazu zer gertatzen den?
Zure patioko urmaelean aurkitu ditut.
Zure senarrarenak ziren, ezta?
-Ez dakit. Bai, seguru asko. -Bai noski!
Han ito zuten eta.
Zer?
Orain ez zaitu, ba, egiak aztoratuko.
Epaileak frogatu du ur gazia zuela biriketan hil zutenean.
Nola eta zergatik gertatu zen jakin nahi dut Escobar iritsi aurretik...
...ez baitut nire baimena galdu nahi.
Ez dakit zer esaten ari zaren! Erokeria hutsa da!
Nahikoa da!
Erraztu egingo dizut: Jeloskor zinen, liskarra izan zenuten...
...erori eta buruan jo zuen. Istripu bat, baina neska lekuko da.
Ez zara berari kalte egiteko gauza, baina diruz isiltzen duzu.
-Bai edo ez? -Ez!
Nor da? Eta ez esan ahizpa denik, zuk ez baituzu ahizparik.
Egia esango dizut.
Ederki. Nola du izena?
-Katherine. -Katherine zer?
Nire alaba da.
Egia esateko esan dizut!
Nire ahizpa da.
Nire alaba da.
Nire ahizpa, nire alaba!
Esan egia!
Nire ahizpa eta nire alaba da!
Kahn, igo gora. Eziozu utzi jaisten. Jainkoarren!
Nire aitak eta nik...
Ulertzen duzu? Edo gogorregia da zuretzat?
Bortxatu egin zintuen?
Zer gertatu zen gero?
Ihes egin nuen.
Mexikora.
Hollis ni zaintzera etorri zen.
Ezin nuen neska ikusi.
15 urte nituen.
Ikusi nahi nuen, baina...
Ezin nuen.
Gero...
Orain berarekin egon nahi dut. Zaindu egin nahi dut.
-Nora eramango duzu? -Mexikora berriz ere.
Ezin duzu trena hartu. Escobarrek nonahi bilatuko zaitu.
-Eta hegazkinez? -Okerrago oraindik.
Hobe duzu hemendik joatea. Utzi gauza guztiak hemen.
Non bizi da Khan? Emadazu helbide zehatza.
Ederki.
Hauek ez ziren Hollisenak.
-Nola dakizu? -Ez ziren bifokalak.
-Katherine, agurtu Gittes jauna. -Kaixo.
Kaixo.
1712 Alameda-n bizi da. Badakizu non den?
Jakina.
-Sophie, esaiozu Walshi jartzeko. -Bai, Gittes jauna.
Entzun: bost minutu barru, Escobarrek atxilotu nahiko nau.
-Zer arraio gertatu da? -Lasaitu eta esango diat.
Bi ordu barru bulegoan agertzen ez banaiz, joan zaitezte 1712 Alamedara.
-Ene! Hori Chinatown da, ezta? -Bazakiat non den.
Aurrera, Lou.
Biok berandu iritsi gaituk, nonbait. Andreak hanka egin dik.
Eta hik, noski, ez duk jakingo nora joan den.
-Hain zuzen ere, bai. -Nora?
Neskamearen etxera. Zerbaiten susmoa hartuko zian.
Zein da neskamearen helbidea?
-Pedro-n bizi duk. Idatziko diat. -Ez. Hik erakutsiko diguk bidea.
Zertarako?
Neska ez badago han, hi komisariara etorriko haiz bera agertu arte.
Ahalegintzen ari nauk, Lou.
Kontaiguk dena San Pedroko bidean.
-Goazemak andrearen bila. -Egidak mesede bat.
Bakarrik ekarri nahi diat neska.
Ez dik armarik. Ez dik istilurik aterako.
Berarekin bakarka egon nahi diat. Berak asko estimatuko likek.
Eta nik ere bai.
Ez duk inoiz ikasten, ezta, Jake?
Ez, nonbait.
Ederki. Baina...
Hiru minutu ematen dizkiat. Hiru minutu besterik ez.
Mila esker, Lou.
Bai?
Kaixo.
Gittes jauna! Sartu! Hau ezustekoa!
Deituidazu Jake. Zer moduz, Curly?
Eseri gurekin afaltzera.
-Ez, eskerrik asko. -Baso bat ardo nahi?
-Hau da... -Badakit.
Ez, baina baso bat ur nahi nuke. Goazen sukaldera.
-Non daukazu autoa? -Garajean.
-Non dago hori? -Kalezuloan.
-Eramango nauzu leku batera? -Bai, afaldu orduko.
Oraintxe. Ezin dut itxoin.
-Emazteari esango diot. -Gero esaiozu.
Poliki gidatu pixka batean.
-Zer gertatzen da? -Berehala esango dizut.
-Zenbat zor didazu? -Bihar aterako gara lanera.
Zu ondo portatu zara, baina Auggie nire lehengusua gaixorik dago.
Berdin dio. Zorra kitatu nahi didazu bi bidaiari Ensenada-ra eramanez?
-Gaur gauean izan behar du. -Ez dakit.
75 dolar lortuko dizkizut, beharbada.
Beharbada, 100.
-Zor dizudana ere bai? -Hori ere bai.
1712 Alameda. Chinatownen da. Itxoidazu 8,30ak arte.
Agertzen ez banaiz, eraman itzazu zeure txalupan.
Ziur zaude hau ondo dagoela?
Badakizu zenbat denbora daramadan negozio honetan?
Eskura daukazu txeke-liburua, Cross jauna? Neska aurkitu dut.
Hor daukauzu? Non?
Gogoratzen zara aipatu genuen kopuruaz?
Bai noski. Non zaude?
Zure alabaren etxean. Zenbat denbora beharko duzu?
Ordubete.
Hor zaude! Ez duzu itxura txarrik, Gitts jauna.
-Non dago neska? -Nik daukat.
-Ondo al dago? -Ondo dago.
-Non dago? -Bere amarekin.
Gauza bat erakutsi behar dizut, Cross jauna.
Zer da?
Hilberriak. Irakur dezakezu argi honekin?
Moldatuko naiz.
-Zer esan nahi du? -Zuk hil zenuela Hollis Mulwray.
Hementxe. Urmaelean.
Ito egin zenuen.
Eta hau ahaztu zitzaizun.
Epaileak dioenez, Mulwrayk ur gazia zeukan biriketan.
Hollis liluratuta zeukaten mareak sortzen dituen putzuek.
-Badakizu zer esaten zuen? -Ez dakit tutik ere.
"Hor hasten da bizitza". Basatzetan, mareetako putzuetan.
Hona etorri ginenean, bururatu zitzaion hondar gainean ura jartzea...
...eta harkaitzera iragazten uztea, han gordea gera zedin...
...lurruntzen utzi ordez, urtegietan bezala.
Uraren %20 galdu, %80 galdu ordez. Berak egin zuen hiri hau!
-Eta zuk hori egingo duzu Haranean? -Egiten ari naiz!
Asteartean mailegua onartzen badute, 8 milioi edukiko ditugu urtegia eraikitzeko.
Jendeari ez zaio gustatuko jasoko ez duen ura ordaindu beharra.
Arduratu naiz horretaz.
Ura Los Angelesera ekarri ordez, Los Angeles uretara eraman.
-Nola egingo duzu hori? -Harana hiriari erantsiz.
-Zenbat diru daukazu? -Ez dakit. Zenbat nahi duzu?
Ez. Jakin nahi dut zenbat diru daukazun. 10 milioitik gora?
-Bai horixe. -Zergatik egiten duzu?
Hobeto jan dezakezu? Zer gehiago eros dezakezu ez daukazunik?
Etorkizuna, Gitts jauna. Etorkizuna!
Non dago neska? Geratzen zaidan alaba bakarra nahi dut.
Badakizunez, aspaldi galdu nuen Evelyn.
-Berari botako diozu errua? -Neure buruari ez, behintzat.
Jende gehienak ez dio aurre egin behar izaten gauza bati:
...une egokian eta leku egokian edozer gauza egiteko gai izango direla.
Claude, kenduizkiozu betaurrekoak.
Ez du merezi, Gitts jauna. Ez du merezi.
Non dago neska?
Ezagutzen duzue Claude Mulvihill, ezta, mutilok?
Hauek nire kideak dira, Walsh jauna eta...
Atxilotuta hago, Jake.
Berri onak.
Frogak ezkutatu, xantaia egin eta hilketaren estalgilea izateagatik.
Ez zioat xantaiarik inori egin! Hau Noah Cross duk, Evelynen aita.
Bera da harrapatu behar duana. Dena esplikatuko diat, bost minututan.
-Aberatsa duk! Ulertzen? -Ixo!
Edozer gauza zilegi duela uste dik!
Isiltzen ez bahaiz, autoko gurpilari lotuko haut.
Teniente, aberatsa naiz, Noah Cross naiz.
-Evelyn Mulwray nire alaba da. -Erotuta zagok!
Berak hil zuen Mulwray uraren kontuagatik.
-Entzungo didak bost minutuz? -Lotu ezak gurpilari.
Lou, ez dakik zer gertatzen ari den.
Katherine!
Katherine.
-Zure aitona nauzu, laztana. -Goazen, andereņo.
Segi, segi! Zoazte. Ni atzetik joango natzaizue.
Uztazu neska bakean!
Evelyn. Mesedez. Zentzuduna izan.
-Zatoz nirekin... -Uzteko bakean!
Zenbat urte geratzen zaizkit?
-Nirea ere bada. -Ez du inoiz hori jakingo.
Burutik jota zaude! Ezingo duzu zaindu.
Evelyn, bota arma! Uztazu poliziaren esku!
Bera da poliziaren jabea!
Uztazu bakean!
-Hil egin beharko nauzu aurrena. -Uztazu bakean!
Katherine, itxi atea!
Geldi!
O, ez!
Deitu kapitainari. Deitu anbulantzia bati.
Aska itzak denak.
Jauna!
-Ez! Ez! -Ez begiratu! Ez begiratu!
-Ahal den gutxiena. -Zer esan duk?
Zer esan duk?
Mesede handi bat egiozue zuen kideari.
Eraman ezazue etxera.
Eramazue etxera! Atera ezazue hemendik!
Goazemak, Jake.
Hoa etxera, Jake.
Mesede bat egiten ari natzaik.
Goazemak, Jake.
Ahaztu ezak, Jake. Chinatown duk.
Ospa hemendik! Espaloira!
Ospa hemendik!
AZPITITULUAK: Jon Muņoz